Erik Egeberg

Erik Haakon Egeberg (født 23. januar 1941 i Oslo) er professor i russisk litteratur ved Universitetet i Tromsø, forfatter og oversetter hovedsakelig innenfor russisk litteratur. 

Egeberg ble cand. philol. i 1968 og dr. philos. i 1976 på en avhandling om lyrikeren Afanasij Fet. Han ble utnevnt til dosent i 1975 og til professor i russisk litteratur ved UiT i 1977. 

Han har oversatt eldre og nyere russiske forfattere og har skrevet artikler og bøker om russisk kultur og diktning, blant annet en biografi om den russiske nasjonaldikteren Aleksander Pusjkin. Han har også bidratt til samlingen Norsk litteratur om de slaviske og baltiske folks kultur for Universitetet i Oslo i perioden 1972 til 2000. Han har vært medlem av universitetsstyret ved UiT og dekan ved Det humanistiske fakultet.  

Egeberg er medlem av Det Norske Videnskaps-Akademi og av Det Kongelige Norske Videnskabers Selskab.

Egne verk 

 Mennesker og temaer i sovjetlitteraturen, Universitetsforlaget 1979 – en artikkelsamling sammen med Sigurd Fasting og Geir Kjetsaa. 
 Russiske punktlys, Solum (1981).
 Streiftog i Dostojevskijs verden, Solum (1982)
 Dostojevskij : en dikter søker sin form, Vidarforlaget (1995).
 Russisk tro og tanke, Solum (1997).
 Brobyggere: oversettelser til norsk fra middelalderen til i dag, Aschehoug (1998) – sammen med Magnus Rindal og Tone Formo.
 Russiske stemmer: tolv forfattere gjennom tre århundrer, Solum (2007)
 Aleksandr Puškin: Russlands store dikter Solum bokvennen 2021

Oversettelser i utvalg 
 Anna Karenina  av Leo Tolstoj (1974). 
 Mesteren og Margarita av Michail Bulgakov (1995).
 Hundehjertet: en uhyrlig historie av Michail Bulgakov (1996).
 Petersburg av Andrej Belyj (2001).
 Døde sjeler av Nikolaj Gogol (2004).
 Vår tids helt av Mikhail Lermontov (2004).

Referanser

Eksterne lenker  

Norske litteraturprofessorer
Norske oversettere
Norske slavister
Professorer ved Universitetet i Tromsø
Medlemmer av Det Norske Videnskaps-Akademi